K O R R A L D U S

Haapsalu,		        10. detsember 2008 nr 790

Loa andmine MTÜ-le Läänemaa Kunstivara
avaliku ürituse korraldamiseks

Läbi vaadanud MTÜ Läänemaa Kunstivara (registrikood 80185522) 05.12.2008 taotluse (reg nr 2-2/5622) ürituse “Sületäis sooja” korraldamiseks Haapsalu vanalinnas Kodaniketorni juures olevas parklas ja juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3, Haapsalu Linnavolikogu 28.02.2003 määruse nr 7 “Haapsalu linna avaliku korra eeskiri” punktist 4.3 ja haldusmenetluse seadusest Haapsalu Linnavalitsus

k o r r a l d a b:

1.	Lubada MTÜ-l Läänemaa Kunstivara korraldada Haapsalu vanalinnas Kodaniketorni juures asuvas parklas 21. detsembril 2008 kell 9.00-16.00 üritust “Sületäis sooja”.
2.	Lubada sulgeda korralduse punktis 1 nimetatud ala (parkla) tingimusega, et Karja 11 elavatele inimestele tagatakse läbipääs.
3.	Ürituse ajal tagab avaliku korra ja avaliku korra eeskirja täitmise MTÜ Läänemaa Kunstivara juhatuse liige Aita Mölder.
4.	MTÜ-l Läänemaa Kunstivara tagada territooriumi korrashoid ja üritusejärgne koristus.
5.	Avalike suhete peaspetsialistil (A.Proos) teavitada ajalehes Lääne Elu Karja tänaval maja nr 11 kõrval asuva parkla sulgemisest.
6.	Korraldus teha teatavaks Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne-Eesti Päästekeskuse Läänemaa päästeosakonnale (Tööstuse 19, 90510 Haapsalu), MTÜ-le Läänemaa Kunstivara – Aita Mölder’ile korralduse koopia saatmisega posti teel, linnakeskkonna osakonnale (E. Kallaste), avalike suhete peaspetsialistile (A. Proos).
7.	Korraldus jõustub teatavakstegemisest.
8.	Korraldus avalikustada väljapanekuga linnavalitsuse fuajees.
9.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea linnapea ülesannetes				Erko Kalev
				Linnasekretär